
Bucureşti, 13.11.2006





                                                 Nr.23/228/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.53/2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, transmis cu adresa nr.P.L.X 726 din 11 octombrie 2006 şi înregistrat la Comisia pentru industrii şi servicii sub  nr.23/228 din 12 octombrie 2006.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

     Nr.23/228/2006
R A P O R T

asupra proiectului de Lege privind aprobarea Ordonanţei Guvernului nr.53/2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în fond, în procedură de urgenţă, cu proiectul de Lege privind aprobarea Ordonanţei Guvernului nr.53/2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, transmis cu adresa nr.P.L.X 726 din 11 octombrie 2006, înregistrat la comisie sub nr.23/228 din 12 octombrie 2006.



Senatul a adoptat proiectul de lege în şedinţa din 5 octombrie 2006.


Consiliul Legislativ a avizat favorabil proiectul de lege cu avizul nr.1134 din 22 august 2006 cu observaţii şi propuneri care au fost preluate în text.



Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil proiectul de lege cu avizele nr.26/1193 din 18 octombrie 2006, respectiv nr.31/1167 din 17 octombrie 2006.


Proiectul de lege are ca obiect de reglementare modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, în sensul trecerii Agenţiei Naţionale pentru Substanţe şi Preparate Chimice Periculoase, din subordinea Ministerului Economiei şi Comerţului în cea a Ministerului Mediului şi Gospodăririi Apelor, în vederea optimizării cadrului instituţional privind gestionarea chimicalelor în România şi a stabilirii unui sistem administrativ unitar.



Membrii Comisiei pentru industrii şi servicii au examinat proiectul de lege în şedinţa din 8 noiembrie 2006.



La lucrările comisiei au participat invitaţi din partea Ministerul Mediului şi Gospodăririi Apelor: doamna Daniela Ioana Florea –director general, doamna Rodica Morohoi – director, domnul Adrian Chesaru - consilier, Ministerul Integrării Europene: doamna Monica Georgiana Olteanu – analist armonizare legislativă, Ministerul Finanţelor Publice: doamna Tatiana Tudor – consilier.



În urma dezbaterilor, membrii comisiei au hotărât, în unanimitate, adoptarea proiectului de Lege privind aprobarea Ordonanţei Guvernului nr.53/2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, cu amendamente admise.



La lucrările comisiei au fost prezenţi 20 de deputaţi din totalul de 22 de deputaţi membri ai comisiei.



În conformitate cu prevederile art.75 alin.(3) din Constituţia României, republicată, Camera decizională pentru acest proiect de lege este Camera Deputaţilor.


Prin conţinut şi obiectul reglementării, proiectul de lege face parte din categoria legilor ordinare.



În urma dezbaterii, Comisia propune admiterea cu modificări a proiectului de lege.

I.    A M E N D A M E N T E     A D M I S E 

	Nr.

crt.
	Text OG nr.53/2006 
	Text adoptat de Senat
	Amendamente admise

Autor
	Motivaţia

	0
	1
	2
	3
	4

	1.
	
	Titlul legii

LEGE

privind aprobarea Ordonanţei Guvernului nr.53/2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase


	Nemodificat
	

	2.
	
	Articol unic. Se aprobă Ordonanţa Guvernului nr.53 din 30 august 2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, adoptată în temeiul art.1 pct.III.9 din Legea nr.288/2006 privind abilitarea Guvernului de a emite   ordonanţe,   şi  publicată   în 
	Articol unic. Se aprobă Ordonanţa Guvernului nr.53 din 30 august 2006 pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, adoptată în temeiul   art.1   pct.III.9   din
	Conform normelor de tehnică legislativă.


	0
	1
	2
	3
	4

	3. 
	
	Monitorul Oficial al României, Partea I, nr.746 din 31 august 2006, cu următoarea modificare şi completare:

	Legea nr.288/2006 privind abilitarea   Guvernului de a emite ordonanţe, şi publicată în Monitorul Oficial al României, Partea I, nr.746 din 31 august 2006.


	

	4. 
	Titlul ordonanţei

ORDONANŢĂ 

pentru modificarea Ordonanţei de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase


	
	Nemodificat
	

	5. 
	Art. I. Ordonanţa de urgenţă a Guvernului nr.200/2000 privind clasificarea, etichetarea şi ambalarea substanţelor şi preparatelor chimice periculoase, publicată în Monitorul Oficial al României, Partea I, nr.593 din 22 noiembrie 2000, aprobată cu modificări şi completări prin Legea nr.451/2001, cu modificările şi completările ulterioare, se modifică după cum urmează: 


	
	Nemodificat
	

	6. 
	1. Alineatul (1) al articolului 23 va avea următorul cuprins: 

"Art. 23. - (1) Agenţia Naţională pentru Substanţe şi Preparate Chimice Periculoase - ANSPCP, aflată în subordinea Ministerului Economiei şi Comerţului, trece în subordinea Ministerului Mediului şi Gospodăririi Apelor ca persoană juridică de interes public şi organ de specialitate al administraţiei publice centrale şi are următoarele atribuţii şi răspunderi principale: 

a) solicită şi primeşte informaţii despre proprietăţile substanţelor sau ale preparatelor chimice periculoase, inclusiv despre compoziţia lor chimică, care vor fi utilizate numai în scopul satisfacerii oricărei cerinţe medicale impuse de elaborarea măsurilor preventive şi curative, în mod special a urgenţelor; 

b) coordonează în colaborare cu ministerele interesate pregătirea şi perfecţionarea personalului atestat pentru controlul şi supravegherea produselor chimice şi pentru instruirea organismelor responsabile;

c) monitorizează producătorii şi importatorii de substanţe şi preparate chimice periculoase;

 d) coordonează şi furnizează suportul informaţional în domeniul substanţelor şi al preparatelor chimice periculoase; 

e) autorizează inspectorii de specialitate pentru controlul respectării prevederilor reglementărilor în domeniul substanţelor şi al preparatelor chimice periculoase; 

f) furnizează informaţii specifice şi detaliate tuturor agenţiilor şi organismelor guvernamentale care au atribuţii în domeniul substanţelor şi al preparatelor periculoase, cum ar fi autorităţile vamale, inspectoratele de protecţie a muncii, direcţiile de sănătate publică, agenţiile de protecţie a mediului; 

g) constată şi sancţionează încălcarea prevederilor reglementărilor în domeniul substanţelor şi al preparatelor chimice periculoase şi stabileşte măsurile de remediere şi termenele pentru îndeplinirea acestora."
________
	La articolul I punctul 1, la alineatul (1) al articolului 23, după litera g) se introduce o nouă literă, lit.h), cu următorul cuprins:

„h) implementează sistemul de înregistrare, evaluare şi autorizare a substanţelor chimice.”

	Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Se elimină.
	Sistemul la care se referă prevederile lit.h) nu este încă prevăzut în legislaţia europeană, fiind în dezbaterea specialiştilor de la Comisia Europeană.

	7. 
	2. Articolul 35 va avea următorul cuprins: 

"Art. 35. - Ministerul Mediului şi Gospodăririi Apelor elaborează, pe baza propunerilor transmise de către ANSPCP, actele normative necesare aplicării prevederilor prezentei ordonanţe de urgenţă, în condiţiile legii."

	
	Nemodificat


	

	8. 
	3. Articolul 36 va avea următorul cuprins: 

"Art. 36. - Ministerul Mediului şi Gospodăririi Apelor iniţiază şi promovează, după caz, împreună cu alte autorităţi publice centrale, proiecte de acte normative în domeniul substanţelor şi preparatelor periculoase."

	
	Nemodificat


	

	9. 
	Art. II. Protocolul de predare-preluare dintre Ministerul Economiei şi Comerţului şi Ministerul Mediului şi Gospodăririi Apelor se încheie în termen de 15 zile de la data intrării în vigoare a prezentei ordonanţe şi cuprinde structurile de personal, patrimoniul aferent, precum şi celelalte drepturi şi obligaţii ce decurg din acesta. 


	
	Nemodificat


	

	10. 
	Art. III. Prezenta ordonanţă intră în vigoare la 3 zile de la publicarea în Monitorul Oficial al României, Partea I.

	
	Nemodificat


	


                                         PREŞEDINTE,                                                             SECRETAR,

                                           Iulian Iancu                                                               Aurelia Vasile

RAPORTORI:

 






Dep.Ioan Bivolaru – PSD – raportor principal








Dep.Iulian Iancu – PSD

   






Dep.Aurelia Vasile – PSD







Dep.Istvan Antal – UDMR







Dep.Mircea Ciopraga – PNL 








Dep.Mihei Adrian Sirojea – PNL 







Dep.Corneliu Momanu – PNL








Dep.Constantin Petrea – PD

Expert, Isabela Robe
Consilier, Carmela Negulescu

